મીરા (અનુષ્કા શર્મા) અને અર્જુન (નીલ ભૂપાલમ) ગુડગાંવ સ્થિત એક કંપનીમાં કામ કરે છે. મોડી રાત્રે મીરા એક પાર્ટીમાંથી પાછી ફરતી હોય છે તે સમયે તેનાં પર કેટલાંક ગુંડા તત્વો હુમલો કરે છે. કોઇ રીતે મીરા તેમના ષડયંત્રમાંથી બહાર આવી જાય છે પણ આ આખી ઘટનાની તેનાં જીવન પર ખુબ ઉંડી અસર પડી જાય છે. મીરાની સાથે ઘટેલી ઘટનામાં અર્જુન પોતાની જાતને જવાબદાર માને છે કારણ કે તે આ સમયે તેની સાથે ન હતો. મીરાનું ધ્યાન ભટકાવવાં તે તેને લઇને રજાઓ ગાળવા જતો રહે છે. રસ્તામાં તે હાઇવે પર સ્થિત ઢાબા પર ડિનર લેવાં રોકાય છે. તેની નજર સામે જ કેટલાંક લુખ્ખા તત્વો એક યુવતીને ઉઠાવીને લઇ જવાનો પ્રયાસ કરે છે. અર્જુન તેમને રોકવાનો પ્રયાસ કરે છે. તે તેમની પાછળ પડી જાય છે પણ પછી શું થાય છે તે ફિલ્મ જોવામાં જ મઝા આવશે.